Sugiy

泰雅族維基百科命名學 

 泰雅族女子名 

 Sugiy 
lalu kneril qu Sugiy. sllwan squ “mssu mkgi” ru tminun. mkgi ru mcinun lukus ga zyuwaw na kneril qani hiya. snonan bnkis ga mrkyas yagih qani lga, mssu mkgi ru baq balay tminun hrhun qutux ngasal ma. maki uzi binah pinqzyu bnkis ga, tqazi balay yaya qu yagih qani ma. si ga blequn “smugi” ga yasa tmlux ma.

Sugiy是女子名。名字取自「安靜專心製蔴」和編織。種蔴製蔴和編織衣物是女人的工作，所以父母希望女嬰長大後會靜靜專心的製蔴與很會編織衣物給家人溫暖。另有長輩述說，女兒很黏媽媽，必須好好的「安撫」才會安靜。 

qalang myan Pyaway qani ga, nyux uzi sinllwan nha Sugiy qani. laqi Sugiy qani hiya mga pinqzyuwan nqu bnkis nha mha, ini piyang lokah m_yangi cikay qu laqi qani ma, ru muzit balay son nha uzi. nanu yaya nya ini ga yaba nya musa mtzyuwaw qmayah rgyax mga, memaw ini lngyaw iyan mtzyuwaw qu yaya nya ma, baha hmswa laqi Sugiy qani mga siki blequn balay smugiy mga yasa thuyay m’abi, mmlux qu laqi qani lmga yasa thuyay mtzyuwaw qu yaya nya la. nanu yasa qutux na sinllwan mha muzit iyal la, si ga blequn smugiy, nanu lalu nqu laqi kneril qani ga si say Sugiy nqu bnkis la.

我們比亞外部落也有一個名叫Sugiy的人。這個名叫Sugiy的孩子，從他們長輩的描述中說：這個孩子身體比較孱弱，所以非常的愛哭。所以當她的媽媽和爸爸到山上的農耕地工作時，她的媽媽沒有辦法專心的工作，因為Sugiy這個孩子必須要好好的去安撫，她才會睡著，只有孩子安靜了，她的媽媽才能夠繼續工作。所以出現這種表現是因為太愛哭了，必須好好的去撫慰，所以他們的長輩就直接為這個孩子命名為Sugiy。 

sraral ga trang maki laqi ga, yaya qu piyang mlahang. trang mlahang squ laqi qu yaya qani, mskyut qu puga na laqi lga, yaya qani lga mtuliq musa mtzyuwaw la, musa mqumah, muya ramat. qutux byacing qu laqi qani lga, s’aras nya pala qu laqi musa qmayah.

早期當孩子呱呱落地時，通常都是由母親負責照護的工作。母親在生養的過程中，常常在嬰兒的臍帶剛斷下來，就馬上起身做家事或到菜園從事農務。孩子約一個月大之後，就會用麻布揹著嬰兒到農地工作。

tehuk qmayah lga, pala qani squzi nya qhuniq, si ktay mngilis qu laqi m’uyay ktu nya lga, musa pbubu qu yaya ru mhngaw cikay uzi. mwa nya maki qu qbsuyan na laqi hbku qasa ga rasun nha uzi, qbsuyan qani lga, hiya qu smugiy squ laqi hbku abi squ sbal la.

到了農地之後，父母親會把布綁在二棵樹的中間做成吊床，便把孩子放在吊床裡面睡，等孩子肚子餓或哭醒了，才進行餵食並稍作休息。若家中有較大的孩子，就會帶他一起去，小嬰兒哭時她(他)就會搖動吊床照顧嬰兒。

 pnongan sraral hiya ga tunux sbal qani ga, pqzyan nha qutux qu iyat uwah tm_yaqih nqu yaqih na utux ma, yaba qani ga s’agal nyatunux nqu banga, lhugun nya, yun nya squ tunux na laqi qani, nanu sa ga wiwal nyux qmhut squ yaqih nqu utux, baq smoswa yaqih na utux ma snyogun nha, yan nqu tunux na banga qani ga thuyay qmhut squ yaqih nqu zyuwaw ma. 
傳說以前為了不讓吊床上的嬰兒受到鬼魂的驚嚇，父親會將虎頭蜂的頭部掛在嬰兒頭部的方向，主要的目的是要驅邪，族人相信虎頭蜂的頭部具有避邪的功能。

(1)baq balay smugiy laqi yageh qu yaya qani.

這個媽媽很會撫慰女嬰孩。

(2)musa ngasal na yata nya kira qu Sugiy qani.

這個Sugiy待會要去她阿姨的家。